ΠΕΡΙΛΑΜΒΑΝΟΝΤΑΙ ΓΛΑΦΥΡΕΣ ΕΙΚΟΝΕΣ ΑΥΤΟΚΤΟΝΙΑΣ
ΠΟΥ ΕΝΔΕΧΕΤΑΙ ΝΑ ΕΝΟΧΛΗΣΟΥΝ ΟΡΙΣΜΕΝΟΥΣ ΤΗΛΕΘΕΑΤΕΣ.
ΜΠΟΡΕΙΤΕ ΝΑ ΒΡΕΙΤΕ ΠΛΗΡΟΦΟΡΙΕΣ
ΓΙΑ ΑΝΤΙΜΕΤΩΠΙΣΗ ΚΡΙΣΕΩΝ ΣΤΟ WWW.WANNATALKABOUTIT.COM
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΣΑΣ ΕΥΧΟΜΑΣΤΕ ΕΝΑΝ ΕΥΤΥΧΙΣΜΕΝΟ ΕΓΓΑΜΟ ΒΙΟ
ΣΥΓΧΑΡΗΤΗΡΙΑ
Μόλις φτάσαμε εκεί,
όλοι άρχισαν να κραυγάζουν από χαρά.
Η Πριγιάνκα ρώτησε αν έφερα τα παπούτσια απ' το Παντζάμπ.
"Ναι!" Της τα είχα αγοράσει.
Και φορέματα για την Πρατίμπα, αποξηραμένα φρούτα για όλους.
Όλοι είχαν εορταστική διάθεση.
Γλεντήσαμε και χορέψαμε όλη νύχτα.
Δεν καταλάβαμε καν πότε πέρασε η ώρα.
Τη μουσική είχε αναλάβει ο Λαλίτ.
Είχε φτιάξει μια λίστα στο κινητό του. Όταν ήταν να τραγουδήσει κάποιος,
έπαιζε το ανάλογο κομμάτι.
Άνοιξα τον χορό εγώ κι ένας ένας με ακολούθησαν όλοι.
Γιορτάζαμε τον αρραβώνα της Πριγιάνκα.
ΠΑΡΒΙΝ ΜΕΧΤΑ ΦΙΛΗ ΛΑΛΙΤ
Χορεύαμε στο ίδιο μέρος που βρέθηκαν κρεμασμένοι.
Μετά από δέκα μέρες, συνέβη αυτό.
Δεν το φανταζόταν κανείς.
ΝΕΚΡΟΤΟΜΕΙΟ
Η νεκροψία δείχνει τις συνθήκες θανάτου.
Είναι η εξέταση των πτωμάτων.
ΔΡ ΜΟΝΙΣΑ ΠΡΑΝΤΑΝ ΙΑΤΡΟΔΙΚΑΣΤΗΣ
Όταν έμαθα ότι είχαν συμβεί έντεκα θάνατοι,
ήξερα ότι θα ήταν μια ατέλειωτη μέρα.
Οι νεκροί δεν μιλάνε.
Έτσι, γινόμαστε οι εκπρόσωποί τους.
Πρέπει να βρούμε την αλήθεια και να την παρουσιάσουμε στον κόσμο.
Σ' αυτήν την οικογένεια είδαμε μια ακραία εκδοχή
αυτού που βλέπουμε σε οικογένειες ανά τον κόσμο.
Πολύ συχνά παρουσιάζονται…
ΡΑΤΣΑΝΑ ΤΖΟΡΙ ΨΥΧΟΛΟΓΟΣ
ως αρμονικές, ακέραιες "ινδικές οικογένειες".
Οι οικογένειες έχουν μυστικά
που πρέπει να διαφυλάσσονται πάση θυσία.
Η νεκροψία ξεκίνησε γύρω στις 3:30 μ.μ.
Χρειάζεται χρόνος για 11 πτώματα.
ΜΑΝΟΤΖ ΚΟΥΜΑΡ ΑΣΤΥΝΟΜΟΣ
Συγχρόνως, τα μέσα έψαχναν για στοιχεία.
Έλπιζαν να βρουν μια είδηση στο νεκροτομείο.
Κάνουμε ό,τι πρέπει. Περιμένετε τα αποτελέσματα.
Ήταν ναρκωμένοι;
Μήπως δηλητηριάστηκαν;
Γιατί ήταν ανοιχτή η πόρτα; Βρέθηκαν 10 κρεμασμένοι.
Όμως, το πτώμα της ηλικιωμένης ήταν με το κεφάλι κάτω, στο πάτωμα…
…μάλλον στραγγαλισμένη.
Εσύ θα σκότωνες τη μητέρα σου;
ΣΟΥΤΖΑΤΑ ΝΑΓΚΠΑΛ ΑΔΕΛΦΗ
Γιατί να το κάνει η οικογένειά μου; Αφήστε τις ψευδείς κατηγορίες!
Πώς μια οικογένεια περνά από μια μεγάλη γιορτή αρραβώνα
σε μαζική αυτοκτονία σε 14 μέρες;
Ήμουν πέντε μέρες εδώ μαζί τους.
ΝΤΙΝΕΣ ΤΣΟΥΝΤΑΒΑΤ ΑΔΕΛΦΟΣ
Έφυγα στις 20.
Αν ήταν να αυτοκτονήσουν,
γιατί να ξοδέψουν 400,000 ρουπίες στον αρραβώνα;
Η πραγματική αιτία θανάτου
θα εξακριβωθεί μόνο από τη νεκροψία.
Η υπόθεση ανατέθηκε στο Ανθρωποκτονιών.
Το σημαντικότερο ήταν το βίντεο.
Η κάμερα δεν κατέγραψε είσοδο τρίτων στο σπίτι.
ΣΙΒΑΜ
Φαίνονταν μόνο μέλη της οικογένειας τη νύχτα.
ΤΙΝΑ - ΝΙΤΟΥ
ΝΑΡΑΓΙΑΝΙ ΝΤΕΒΙ
Εντεκαμελής οικογένεια πέθανε εδώ την Κυριακή.
Αλλά τώρα φαίνεται, βάσει νέου υλικού από κάμερα παρακολούθησης,
ότι αυτό ήταν κάτι μεθοδικά σχεδιασμένο.
Το σπίτι είχε τέσσερα δωμάτια, ελέγξαμε λεπτομερώς κάθε γωνιά.
Δεν θέλαμε να μας ξεφύγει τίποτα.
ΣΑΡΒΕΣ ΣΙΝΓΚ ΦΩΤΟΓΡΑΦΟΣ
Θέλαμε να περισυλλέξουμε κάθε πειστήριο.
Κατάλαβα αμέσως ότι κάτι δεν πήγαινε καλά.
Βρήκαμε υπολείμματα τελετουργικής πυράς.
Οι στάχτες ήταν αποκαλυπτικές.
ΝΑΡΕΣ ΜΠΑΤΙΑ ΥΠΑΣΤΥΝΟΜΟΣ
Είχε γίνει κάποια τελετή την προηγούμενη νύχτα.
Γενικά, σε υποθέσεις αυτοκτονιών,
ψάχνουμε στο εικονοστάσι για σημειώματα.
Β.Λ. ΝΑΡΑΣΙΜΑΝ ΦΥΣΙΚΟΣ
Ψάξαμε ενδελεχώς και βρήκαμε εκεί δίπλα ένα ημερολόγιο.
Πήραμε το ημερολόγιο και το διαβάσαμε.
Μας τα ξεκαθάρισε όλα.
Σε άλλο δωμάτιο…
Τ. ΤΙΡΚΕΪ ΥΠΑΡΧΗΓΟΣ
βρήκαμε ακόμα ένα ημερολόγιο.
Κάθε δωμάτιο ελέγχθηκε δέκα φορές.
Δέκα φορές.
Συνολικά, βρήκαμε 11 ημερολόγια.
Το πιο παλιό ήταν απ' το 2007.
Και το πιο πρόσφατο ήταν λίγο πριν από το συμβάν.
Έντεκα χρόνια.
Το πρόβλημα ήταν ότι δεν υπήρχαν μάρτυρες…
ΒΙΣΑΛ ΑΝΑΝΤ ΡΕΠΟΡΤΕΡ
γνωστός δράστης ή επιζήσαντες.
Έτσι, τα ημερολόγια αποδείχθηκαν
τα πιο σημαντικά πειστήρια.
Οι αξιωματικοί του Ανθρωποκτονιών βγαίνουν από το σπίτι.
Βρήκαν μερικά έγγραφα και ημερολόγια
στον τόπο του εγκλήματος.
Τα ημερολόγια μεταφέρονται για εξέταση.
Από ένα μπαλκόνι, βλέπαμε την αστυνομία
να κουβαλάει σημειώσεις και ημερολόγια. Το παρακολουθήσαμε αυτό.
Τι γράφουν τα ημερολόγια; Οι σημειώσεις;
Τι αναφέρουν τα έγγραφα;
Έχουμε υλικό, αλλά σ' αυτήν τη φάση δεν επιθυμώ να επεκταθώ.
Πώς να εξηγήσουμε κάτι τέτοιο στους αναγνώστες;
Δεν είχαμε ιδέα τι ήταν γραμμένο στις σημειώσεις.
Είχαν σχέση με το συμβάν;
Ευθύνονταν για τους 11 θανάτους;
Υπήρχε μεγάλη πίεση να δημοσιεύσεις πρώτος την είδηση.
Κατέφθαναν ρεπόρτερ για να βρουν απαντήσεις το συντομότερο.
Στεκόμουν έξω από το σπίτι και το κοιτούσα.
Το βλέμμα μου έπεσε στον γυμνό τοίχο.
ΠΡΑΜΟΝΤ ΣΑΡΜΑ ΡΕΠΟΡΤΕΡ
Είχε πάνω 11 αντικείμενα που έμοιαζαν με κουκκίδες.
Έβγαλα το κινητό και ζούμαρα με την κάμερα.
Μιλούσα με έναν συνάδελφο για τους παράξενους σωλήνες στον τοίχο
και αναρωτιόμουν γιατί τους είχαν βάλει στο σπίτι τους.
Μας άκουσαν από ένα κανάλι που μετέδιδε ζωντανά.
Παραδόξως, εφτά σωλήνες ήταν στραμμένοι προς τα κάτω.
Τέσσερις ήταν ίσιοι.
Μεταξύ των νεκρών ήταν 7 γυναίκες
και 4 άνδρες.
Κι η διάταξη των σωλήνων
ήταν ακριβώς ίδια με των κρεμασμένων πτωμάτων.
Ενώ το συζητούσαμε ακόμα,
ο άλλος ρεπόρτερ το ανέφερε στη ζωντανή σύνδεση.
Σωλήνες, σχεδιασμός, διάταξη.
Οι σωλήνες και η διάταξη των κρεμασμένων πτωμάτων.
Έντεκα σωλήνες προεξείχαν…
Είχαν τοποθετηθεί για να βοηθήσουν τις 11 ψυχές να αποδράσουν;
Σύντομα, ο αριθμός 11 άρχισε να προκύπτει επαναλαμβανόμενα στην υπόθεση.
Βλέπετε ότι υπάρχουν 11 ράβδοι στη σχάρα.
Βρήκαμε 11 παράθυρα και 11 αεραγωγούς.
Σκέφτηκα ότι ο αριθμός 11 είχε κάποια βαθιά σχέση με την υπόθεση.
Οι σωλήνες δεν είχαν κάποια άλλη σημασία.
Είχαν τοποθετηθεί για φωτισμό και εξαερισμό.
Μου ζήτησαν να τους τοποθετήσω
γιατί δεν ήθελαν θέα σε άλλο οικόπεδο.
Θα έκλειναν όταν χτιζόταν το διπλανό σπίτι.
Δεν μας φάνηκε λογικό.
Δεν έμοιαζαν να είναι για εξαερισμό.
Γιατί να βάλουν σωλήνες για εξαερισμό;
Και πώς εξυπηρετούν οι λυγισμένοι σωλήνες;
Τοποθετήσαμε τους σωλήνες τυχαία.
Κάποιοι ήταν κυρτοί, άλλοι ίσιοι.
ΚΑΝΒΑΡ ΣΙΝΓΚ ΕΡΓΟΛΑΒΟΣ
Οι εργάτες μου τεμπέλιασαν, δεν έκοψαν τους κυρτούς.
Αυτό και τίποτ' άλλο.
Το ερώτημα παραμένει: γιατί όλα σ' αυτό το σπίτι
σχετίζονται με το 11;
Κατ' εμέ, όλο αυτό με το "11" είναι μια απλή σύμπτωση.
Δεν υπάρχει καμία σύνδεση
μεταξύ σωλήνων, αριθμών και του θανάτου 11 ατόμων.
Αλλά πάλι, καθώς η ιστορία είχε ενδιαφέρον,
δυσκολεύονταν να το καταλάβουν.
Ποια ήταν αυτά τα άτομα;
Πώς μπορεί ένα δεκατετράχρονο να συμφωνήσει σε κάτι τέτοιο;
Πώς μπορεί μια μορφωμένη κοπέλα που κάνει μεταπτυχιακό στο Εμπόριο,
που δουλεύει σε μια πολυεθνική,
να συμφωνήσει να κάνει κάτι τέτοιο;
Έκαναν ό,τι έγραφαν τα ημερολόγια. Αυτό το πιστεύω.
ΧΕΜΑΝΙ ΤΣΑΝΤΑΡ ΡΕΠΟΡΤΕΡ - THE HINDU
Συμμορφώνονταν με ό,τι ήταν γραμμένο
σ' εκείνα τα ημερολόγια.
Μόλις βρήκαμε τα ημερολόγια, αρχίσαμε να τα διαβάζουμε.
Κι αυτό μας πήρε πολύ χρόνο.
Διάβασα ο ίδιος κάθε λέξη.
Κλειδώθηκα στο γραφείο και τα διάβασα μονορούφι.
Η γλώσσα ήταν καθοδηγητική.
Ενίοτε επιπληκτική.
Ήταν συνομιλητική.
Φτάσαμε στην τελευταία σελίδα.
Και εκεί ήταν.
Όσα βρήκαμε στη σκηνή εγκλήματος περιγράφονταν επακριβώς στα ημερολόγια.
Είχαν καταγράψει όλη τη διαδικασία.
Είχαν γραφτεί πριν από μια βδομάδα.
Μιλούσαν για μια τελετή κατά τις επόμενες εφτά μέρες.
Την έλεγαν "Μπαντ Πούτζα".
"Μπαντ" σημαίνει ινδοσύκη, με κρεμαστές ρίζες απ' τα κλαδιά.
Έτσι, η γλώσσα υποδεικνύει ότι πρέπει να φέρονται
σαν ρίζες που κρέμονται από κλαδιά.
Έγραψαν ακόμα και την ώρα.
Θα συνέβαινε γύρω στη 1:00 π.μ.
"Εκτελέστε την τελετή εφτά συνεχόμενες μέρες.
Σ. ΚΟΥΜΑΡ ΕΠΙΘΕΩΡΗΤΗΣ
Αν έχετε επισκέπτη, κάντε το την επομένη.
Να μη φαίνεται τίποτα.
Να έχετε χαμηλό φωτισμό. Τα μάτια σας κλειστά.
Να τα έχετε καλυμμένα καλά.
Να έχετε το μαντήλι στο στόμα.
Να μη σκέφτεστε τίποτα.
Τίποτα εκτός απ' το άπειρο.
Καθώς στέκεστε προσοχή,
φανταστείτε τα κλαδιά του δέντρου να τυλίγονται γύρω σας.
Κάντε το με ενότητα, αποφασιστικότητα.
Έτσι θα μετανοήσετε για τα λάθη σας".
Προσπάθησα πολύ να βρω μερικές σελίδες από τα ημερολόγια.
Έκανα τηλεφωνήματα, αλλά κανείς δεν είχε πληροφορίες.
Καθώς έκανα διάφορες απόπειρες, μου τηλεφώνησε μια πηγή μου.
Οι σημειώσεις ήταν τρομακτικές.
Διάβασα κάθε γραμμή σ' εκείνες τις σημειώσεις,
προσπαθώντας να κατανοήσω την πρόθεση και το νόημα.
Έχοντας πρόσβαση στις σημειώσεις,
ήθελα να τις δημοσιεύσω την επομένη μέρα.
Ήταν μια αποκλειστικότητα.
Φαίνεται ότι έγραφαν καθημερινά.
Κάθε μέρα, κάθε μέλος της οικογένειας έλεγχε το ημερολόγιο
για το ημερήσιο πρόγραμμά τους.
Τι έπρεπε να κάνει ο καθένας, ποιος δεν το είχε τηρήσει.
"Πρέπει να προσευχηθείτε όλοι απόψε".
"Να φροντίσετε τη μητέρα το πρωί".
Υπάρχει μια καταγραφή στις 24 Δεκεμβρίου 2017
που αναφέρει
"Ο Ντρουβ περνάει πολύ χρόνο με το κινητό.
Να διορθωθεί".
Ακόμα και τόσο ασήμαντα πράγματα αναφέρονται στα ημερολόγια.
Τα ημερολόγια τούς υποδείκνυαν τον τρόπο ζωής τους.
Υπήρχαν και αλλόκοτες λεπτομέρειες
που έκαναν νύξεις για μαγεία και αποκρυφιστικές πρακτικές,
ότι αυτά ευθύνονταν για τους θανάτους.
Φαίνεται ότι υπήρχε μια άλλη μυστικιστική ενέργεια,
μια άλλη παρουσία εκεί, πέρα απ' τους 11,
που τους καθοδηγούσε.
"Κάντε αυτό. Κάντε εκείνο".
Ήταν βυθισμένοι σε δεισιδαιμονίες.
Αυτό μας έκανε να πιστέψουμε
ότι τους συμβούλευε ένας τάντρικ.
Εμπλέκεται κάποιος τάντρικ;
Κάποιος γκουρού;
Κάποιος μάντης;
Τα ΜΜΕ μάς πίεζαν στην έρευνα.
Ανέφεραν εμπλοκή τάντρικ.
Ψάξαμε για έναν τάντρικ.
Τότε ενεπλάκη η κόρη του υδραυλικού.
Χαρακτηρίστηκε τάντρικ στην ανάκριση,
επειδή ήταν ντυμένη στα κόκκινα.
Η Γκίτα Μάτα ήταν η κόρη του εργολάβου
που ανακαίνιζε το σπίτι του Λαλίτ.
Τα ΜΜΕ την αποκαλούσαν πνευματική γκουρού της οικογένειας.
Η Διεύθυνση Ανθρωποκτονιών ανακρίνει την τάντρικ Γκίτα Μάτα
για τους θανάτους.
Η Γκίτα συνελήφθη στο σπίτι της στο Μπουράρι.
Δεν έχω καμία ανάμιξη στην υπόθεση.
Μόνο αυτό έχω να πω. Και δεν ξέρω τίποτ' άλλο.
Ο πατέρας μου έχει πολλές εργολαβίες
και δεν γνωρίζω όλους τους εργοδότες του.
Τα ΜΜΕ μπορούν να κάνουν την τρίχα τριχιά.
Δημιουργούν ειδήσεις για εντυπωσιασμό.
Παρενοχλήθηκα χωρίς λόγο.
ΓΚΙΤΑ ΚΟΡΗ ΕΡΓΟΛΑΒΟΥ
Έδειχναν το πρόσωπό μου,
έλεγαν διάφορες αηδίες για μένα.
Το είπα και στους δημοσιογράφους.
Δεν είχα καμία ανάμιξη σ' αυτό.
Τα παιδιά μου ήταν τρεις μέρες νηστικά.
Δεν μπορούσα να μαγειρέψω. Ήμασταν στρεσαρισμένοι.
Και κλήθηκα για ανακρίσεις σε όλη την πόλη.
Ταλαιπώρησαν έναν έντιμο άνθρωπο.
Αναζητούσαμε ένα άτομο με θρησκευτικό, πνευματικό ιστορικό,
που ίσως είχε επαφή με την οικογένεια.
Τηλεφωνήματα αργά τη νύχτα, καθημερινά μηνύματα, τέτοια πράγματα.
Δεν βρήκαμε κανένα τέτοιο άτομο.
Ούτε ένα.
Το ερώτημα ήταν "Ποιος έγραψε τα ημερολόγια;"
Στην Ινδία, μια τυπική διευρυμένη οικογένεια
αποτελείται από πολλές γενιές κάτω από την ίδια στέγη.
Κεφαλή του σπιτικού είναι ο πρεσβύτερος.
ΑΝ. ΑΝΑΝΤ ΥΠΝΟΘΕΡΑΠΕΥΤΡΙΑ
Αυτός έχει όλη την εξουσία.
Αλλά μόλις αυτός πεθάνει, δημιουργείται ένα κενό στην οικογένεια.
ΜΠΟΠΑΛ ΣΙΝΓΚ
Η οικογένεια επηρεαζόταν βαθύτητα από τον Μποπάλ Σινγκ.
Ήταν εξουσιαστική φιγούρα.
Δεν είχε οικονομική άνεση.
Πήγε στον πατέρα της Ναραγιάνι
ζητώντας δουλειά.
Αυτός συμπάθησε τον Μποπάλ Σινγκ, που αποδείχθηκε τίμιος κι αξιόπιστος.
Έτσι, του προσέφερε το χέρι της κόρης του,
τον έκανε γαμπρό.
Τότε ο Μποπάλ Σινγκ πήρε το επώνυμο "Μπατία".
Λεγόταν "Τσουνταβάτ" πριν.
Όταν πέθανε, τα πράγματα άλλαξαν.
Όσο ζούσε, ήταν η κεφαλή της οικογένειας.
Καθοδηγούσε όλη την οικογένεια, μέχρι και στην εκπαίδευση των παιδιών.
Πώς να επεκτείνουν την επιχείρηση. Αυτός αποφάσιζε για όλα.
Όταν πέθανε,
στην οικογένεια αναρωτήθηκαν ποιος θα ήταν η κεφαλή.
ΤΟΧΑΝΑ, ΧΑΡΙΑΝΑ
Απ' το 1988 έως το 2018, 30 χρόνια φιλίας.
Μετεγκαταστάθηκαν από την Τοχάνα στο Δελχί τη δεκαετία του '90.
Εκεί ξεκίνησαν απ' το μηδέν.
Από τότε μέχρι πρόσφατα, πηγαίναμε στο Δελχί ειδικά γι' αυτούς.
Ο μεγαλύτερος αδελφός ζούσε αλλού, στην Κοτά.
ΝΤΙΝΕΣ (61)
Ντινές τον έλεγαν.
Ο μεσαίος, ο Μπουβνές, ήταν μαζεμένος.
ΜΠΟΥΒΝΕΣ (53)
Έφευγε για δουλειά το πρωί, γυρνούσε το βράδυ.
Παρότι ο Λαλίτ ήταν ο νεότερος, τον άκουγαν όλοι.
ΛΑΛΙΤ (47)
Γιατί ήταν πολύ ώριμο άτομο.
Έτσι, όλοι τον σέβονταν.
Με παραξένευε τέτοια ωριμότητα σε τόσο νεαρή ηλικία.
Φρόντιζε για όλους.
Από τη μητέρα μέχρι τα παιδιά.
ΠΑΡΒΙΝ ΜΕΧΤΑ ΦΙΛΗ
Γέμισε το κενό που άφησε ο θάνατος του πατέρα.
Αυτός είχε τον τελικό λόγο στην οικογένεια.
Ήταν φίλος του Σαντέρ και προ του γάμου μας.
Τον συμπαθούσα πολύ. Ήταν σαν μεγάλος αδελφός μου.
Ζητούσα τη συμβουλή του για τα πάντα.
Έλεγε "Μην παρεξηγείς τον Σαντέρ που θύμωσε.
Έτσι ήταν πάντα".
Όταν ήταν μαζί,
όλο καλαμπούριζαν και γελούσαν.
Ήταν σαν εμάς, μια τυπική μεσοαστική οικογένεια.
Για να βγει έξω η γυναίκα μου, ζητά
τη συγκατάθεση του πατέρα μου,
παρότι ξέρουμε ότι ποτέ δεν θα της το αρνηθεί.
Αλλά εκείνος έχει το δικαίωμα του βέτο.
Γι' αυτό 25 χρόνια δεν τσακωθήκαμε ποτέ.
Μέχρι στιγμής.
Όλοι άκουγαν τον Λαλίτ.
Υπάκουαν στα λόγια του.
ΠΡ. ΚΑΟΥΡ ΓΕΙΤΟΝΑΣ
Ακόμα και στις γιορτές, βλέπαμε…
ΑΜΡΙΚ ΣΙΝΓΚ ΓΕΙΤΟΝΑΣ
ότι ο Λαλίτ ήταν επικεφαλής της εκδήλωσης.
Ούτε πυροτέχνημα δεν άναβαν τα παιδιά κατά την απουσία του Λαλίτ.
Μετεγκατασταθήκαμε εδώ το '97 με '98.
Τα πρώτα χρόνια δεν βλέπαμε τέτοια συμπεριφορά.
Γιατί άλλαξαν όλα μετά τον θάνατο του πατέρα;
Δεν ξέραμε τη σχέση τους όσο ζούσε ο Μποπάλ.
Αλλά μετά τον θάνατό του, η προσκόλληση του Λαλίτ στον πατέρα του
έγινε πιο βαθιά.
Η πρώτη καταχώριση έγινε τον Σεπτέμβριο του 2007.
Αμέσως μετά τον θάνατο του Μποπάλ Σινγκ.
ΘΑΝΑΤΟΣ ΜΠΟΠΑΛ ΣΙΝΓΚ 6/10/06
ΠΡΩΤΗ ΚΑΤΑΧΩΡΙΣΗ ΣΕΠΤ. '07
Τα περισσότερα που αναφέρονται στο ημερολόγιο έχουν σχέση με τον Λαλίτ.
"Αγχώνετε όλοι πολύ τον Λαλίτ".
"Να τηρείτε τις εντολές του Λαλίτ, αλλιώς θα σας βρει συμφορά".
"Αν θέλετε λύσεις στα προβλήματά σας,
να ακολουθείτε τις οδηγίες του Λαλίτ".
Βρέθηκαν κι άλλα ημερολόγια με λεπτομέρειες.
Τότε ανακαλύψαμε ότι από το 2007
ο Λαλίτ δεχόταν επισκέψεις από τον πατέρα του στα όνειρά του.
Συζητούσε με τον νεκρό πατέρα του,
ακολουθώντας τις οδηγίες του.
Και σιγά σιγά, άρχισε να τις μοιράζεται με την οικογένεια.
Η Νίτου είπε στους γείτονές της
ότι το πνεύμα του παππού της είχε κυριεύσει τον θείο της.
Καθοδηγούσε την οικογένεια.
Όταν ο Λαλίτ κυριευόταν, άλλαζε η φωνή του.
Μιλούσε με τη φωνή του πατέρα του.
Θα υπήρξε κάποια στιγμή που τους επηρέασε όλους.
Έγινε διάμεσος για το πνεύμα του πατέρα του,
μιλούσε και συμπεριφερόταν όπως εκείνος.
Αν κι η Ναραγιάνι ήταν μητέρα του,
την προσφωνούσε "Ναραγιάνι".
ΤΙΛΑΚ Ρ. ΜΠΑΤΙΑ ΦΙΛΟΣ
Όπως την προσφωνούσε ο θείος Μποπάλ.
Ο Λαλίτ κυριευόταν από το πνεύμα του πατέρα του.
Κι όσα έγραφε ο Λαλίτ
θεωρούνταν οδηγίες για την οικογένεια από τον νεκρό πατέρα.
Αφού φύγω, πρέπει να κοιμηθείτε όλοι.
Δεν χρειάζονται συζητήσεις.
Οι επισκέψεις μου δεν είναι συνηθισμένα περιστατικά.
Μην αψηφάτε τη θέληση του Θεού.
Μην ανησυχείτε για την υγεία του Λαλίτ.
Οι επισκέψεις μου τον επηρεάζουν σωματικά.
Ο ύπνος τον θεραπεύει.
Προσέξτε αυτήν την καταχώριση.
"Θα επιστρέψω Τρίτη, Πέμπτη, Σάββατο και Κυριακή".
Αντικαταστήστε τη βούλησή σας με του ημερολογίου.
Μη σκέφτεστε "Για ποιον λόγο;"
Όταν συμβεί, τα μάτια σας θα ανοίξουν.
Θα έρθω την Πέμπτη ή το Σάββατο.
Να είστε απολύτως έτοιμοι.
Η γλώσσα που χρησιμοποιούσε ο Λαλίτ…
Δεν έλεγε "Σας λέω εγώ να κάνετε αυτό".
Υποτίθεται ότι ο πατέρας τα έλεγε στον Λαλίτ.
Ο πατέρας έχει πεθάνει.
Κατά κάποιον τρόπο, ένας νεκρός…
Είναι κάπως ειρωνικό ένας νεκρός
να απαιτεί περισσότερη εξουσία και να δέχεται περισσότερο σεβασμό.
Οπότε, έχουμε δέκα άτομα στην οικογένεια
πρόθυμα να υπακούσουν στις οδηγίες του πατέρα μέσω του Λαλίτ.
Δεν ένιωσα ποτέ ότι η Σαβίτα είχε δικά της ενδιαφέροντα.
Μόνο διεύθυνε την κουζίνα απ' το πρωί ως το βράδυ.
Αναρωτιόμασταν γιατί ήταν πάντα εκεί.
Νομίζω ότι τα ημερολόγια της το υπαγόρευαν.
Η Σαβίτα δεν έχει συμφιλιωθεί με τον ρόλο της στην κουζίνα.
Πρέπει να δώσει τέλος στα ξεσπάσματά της.
ΣΑΒΙΤΑ (50)
Να φροντίζετε την ηλικιωμένη μητέρα σας.
Κάνοντας τους γονείς ευτυχισμένους,
υπηρετείτε τη θέληση του Θεού.
Η Σαβίτα και η Τίνα να βελτιώσουν τη σχέση τους με την Πρατίμπα.
ΤΙΝΑ (43) ΠΡΑΤΙΜΠΑ (59)
Να νιώσει ότι την αγαπούν.
Μπουβνές, πρόσεχε!
Προσκαλείς τον όλεθρο φέρνοντας αλκοόλ στο σπίτι.
Η έλλειψη αρμονίας μεταξύ Πριγιάνκα και Νίτου
προκαλεί εμπόδια σε πολλά επίπεδα.
ΠΡΙΓΙΑΝΚΑ - ΝΙΤΟΥ
Ενστερνιστείτε τις αξίες και τη συμπεριφορά του Λαλίτ και της Τίνα.
Η σύζυγος του Λαλίτ, η Τίνα, ήταν πολύ καλόβολη.
Αλλά καθώς είχε αναλάβει ο Λαλίτ ως κεφαλή της οικογένειας,
η Τίνα είχε όφελος απ' αυτό.
Η ζωή μιας νύφης είναι δύσκολη.
Ό,τι έλεγε ο Λαλίτ, η Τίνα το σιγοντάριζε.
Ήταν δύο σώματα με μία ψυχή.
Πρέπει να τον ενθάρρυνε,
αφού επωφελούνταν κι εκείνη απ' αυτό.
Εξεπλάγην όταν έμαθα για την Τίνα. Είχε μεταπτυχιακό στην Κοινωνιολογία.
Κι όμως, τον υποστήριζε;
Τα τρέχοντα αποκτήματά σας οφείλονται στον Λαλίτ και την Τίνα.
Κάθε μικρό λάθος που κάνετε,
έχει αντίκτυπο στην υγεία τους.
Για να τους προστατεύσετε, θα περάσετε τη δοκιμασία Ντιβαλί.
Έντεκα χρόνια είναι πολλά.
Είχε αντιδράσεις από μέλη της οικογένειάς του;
Τον αμφισβήτησε κανείς; Προσπάθησε κάποιος να φύγει;
Προφανώς όχι.
Πρέπει να υπάρχει αμοιβαία αποδοχή ρόλων.
Πρέπει να υπάρχουν άτομα που θα πουν
"Εντάξει, δέχομαι να με εξουσιάζεις".
Στην καταχώριση,
η αστυνομία παρέδωσε οχτώ με δέκα ημερολόγια…
ΔΡ ΒΙΡΕΝΤΡΑ ΣΙΝΓΚ ΓΡΑΦΟΛΟΓΟΣ
όπως και απομνημονεύματα μελών της οικογένειας.
Έπρεπε να εξακριβώσουμε αν κάποιος γραφικός χαρακτήρας
ταίριαζε με εκείνον στα ημερολόγια.
Είχαμε την αίσθηση ότι ο Λαλίτ έγραφε τις σημειώσεις.
Όμως, η γραφολογική εξέταση αποκάλυψε
ότι η Πριγιάνκα, η κόρη της Πρατίμπα,
και η Νίτου, η κόρη του Μπουβνές, έγραφαν τις σημειώσεις.
Μας προκάλεσε έκπληξη ότι καθοδηγούμενες απ' τον Λαλίτ,
δύο μοντέρνα κορίτσια έγραφαν τέτοιες σημειώσεις. Τις επηρέαζε.
Ούτε ένα μέλος της οικογένειας δεν μίλησε γι' αυτό σε τρίτους.
Τόσο μεγάλη επιρροή είχε.
Πείτε το πίστη ή πεποίθηση. Ακόμα και φόβο.
Άλλα έτσι ήταν.
Παλιότερα, τα οικονομικά τους ήταν σε οριακή κατάσταση,
αλλά μετά τον θάνατο του μπαμπά, όταν άρχισαν τις τελετές,
η ζωή άρχισε να τους χαμογελά.
Ένιωθαν ότι άρχιζαν να ευημερούσαν. Άνοιξαν νέο μαγαζί.
Η Πριγιάνκα βρήκε δουλειά.
Άρχισαν να τα πηγαίνουν καλά και να νοικοκυρεύονται.
Πίστευαν ότι αυτή η ευημερία οφειλόταν
στο ότι ακολουθούσαν τις εντολές του μπαμπά.
Ό,τι έλεγε, έφερνε αποτελέσματα. Άρχισαν να έχουν κερδοφορία.
Η οικονομική τους κατάσταση βελτιώθηκε.
Πήραν και δάνειο για τον γάμο της κοπέλας που είχε κανονιστεί.
"Αυτά τα καλά συμβαίνουν γιατί ακολουθείτε τις οδηγίες".
Όλοι πήγαμε στον γάμο.
Όλη η οικογένειά μας.
Δεν είχαν λυπηθεί τα έξοδα.
Τα παιδιά προετοιμάζονταν μέρες,
έκαναν πρόβα τον χορό με επαγγελματία χορογράφο.
Από την έρευνα και το Facebook της Πριγιάνκα,
μπορέσαμε να μάθουμε
ότι εργαζόταν ως ανώτερο στέλεχος σε μια πολυεθνική εταιρεία.
Ήταν απόφοιτη πανεπιστημίου.
Όταν μίλησα με έναν προϊστάμενο από το γραφείο της,
μου είπε ότι κρατούσε αποστάσεις.
Μάλιστα, απ' ό,τι μου είπαν,
δεν είχε αναφέρει καθόλου τον γάμο της στο γραφείο.
Οι κοπέλες ήταν σαν θεές, αγνές και καλόκαρδες.
Σε τι έφταιξαν;
Πονάει η καρδιά μου κάθε φορά που σκέφτομαι εκείνα τα παιδιά.
Ήταν η ώρα να απολαύσουν τη ζωή.
Να υπακούτε τις εντολές μου στα ημερολόγια.
Παρότι κάνετε λάθη, έρχεστε εδώ το βράδυ
και λέτε ότι δεν κάνατε.
Μην ξεχνάτε ότι οι δονήσεις των παλιών σας λαθών δεν σβήνουν ποτέ.
Σας ακολουθούν.
Αν συνεχίσετε να αψηφάτε τις θεϊκές προειδοποιήσεις,
ίσως σας καλέσει ο Θεός αυτοπροσώπως.
Ήταν πολύ μορφωμένα παιδιά.
Ήταν νέοι.
Ήταν σε μια ηλικία που θα έπρεπε να κάνουν ερωτήσεις.
Ειδικά η νεότερη γενιά. Είναι φαινομενικά "μοντέρνοι".
Δεν νομίζω ότι κατανοώ
πώς αυτήν την πολλαπλότητα φωνών που συνήθως υπάρχει στα ανθρώπινα όντα
μπόρεσαν να τη σιωπήσουν εντελώς.
ΕΚΤΑΚΤΗ ΕΙΔΗΣΗ
Ξεκινάμε με μια έκτακτη είδηση.
Η ιατροδικαστική έκθεση επιβεβαίωσε
ότι οι δέκα θάνατοι οφείλονται σε απαγχονισμό.
Η έκθεση για το πιο ηλικιωμένο μέλος,
τη γιαγιά, δεν έχει δημοσιοποιηθεί ακόμα.
Δεν χωρούν συναισθηματισμοί όταν έχουμε να κάνουμε με πτώματα.
Πρέπει να το αντιμετωπίζουμε πολύ τεχνικά.
Η γιαγιά, το γηραιότερο μέλος,
"απαγχονίστηκε μερικώς".
Βρέθηκε πεσμένη δίπλα στο κρεβάτι της.
Υπήρχε μια ντουλάπα δίπλα της. Το φουλάρι ήταν δεμένο στο χερούλι.
Βρήκαμε την εξήγηση στα ημερολόγια.
Η μητέρα ήταν ηλικιωμένη και υπέρβαρη,
δεν μπορούσε να εκτελέσει την τελετή σε σκαμπό όπως οι άλλοι.
Την εκτέλεσε ξαπλωμένη.
Δεν ξέρω αν η Ναραγιάνι Ντεβί εξαναγκάστηκε ή ήταν ευκολόπιστη.
Η γιαγιά έφερε σημάδια τραυματισμού.
Ενδεχομένως, κάποιος την είχε σφίξει πολύ δυνατά.
Δυσκολευόμασταν να το κατανοήσουμε, γιατί ήταν πολύ ασυνήθιστη υπόθεση.
Όλοι ήταν σκεπασμένοι, είχαν καλύμματα στα μάτια.
Αυτό ήταν κοινό σε όλους. Ωτοασπίδες.
Ένας ήταν φιμωμένος με μαντήλι.
Ένα από τα παιδιά, ένα αγόρι.
Το πιο μικρό.
Οι καταχωρίσεις στα ημερολόγια
μας έδωσαν πολλά στοιχεία γι' αυτό,
και επιβεβαιώθηκαν από τα ευρήματα της ιατροδικαστική έκθεσης.
Πρέπει να δεθείτε σφιχτά.
Πρέπει να εντυπωσιάσετε τον Θεό.
Βάλτε υγρά πανιά στα στόματά σας.
Διαφορετικά, καλύψτε τα με επιδέσμους.
Πιστεύω ότι κανείς
δεν μπορεί να πείσει παιδιά να αυτοκτονήσουν.
Γι' αυτό ήταν τόσο σφιχτοδεμένα, η τελετή έπρεπε να γίνει πάση θυσία.
Ήταν ασυγχώρητο αυτό που τους έκαναν.
Τα ανάγκασαν να το καταπιούν ή τους το έχωσαν στο στόμα;
Αν ήταν ζωντανός, δεν ξέρω τι θα του έκανα.
Νιώθω μεγάλο θυμό.
Αυτή η υπόθεση προκάλεσε πολλά ερωτήματα για τις πεποιθήσεις μου, για την κοινωνία.
Υπάρχει μια λεπτή γραμμή μεταξύ πίστης και αυταπάτης.
Πού τελειώνει η πίστη και πού αρχίζει η αυταπάτη;
Πού τραβάς τη γραμμή;
Ανέβηκα τα σκαλιά και τους είδα όλους σε κύκλο.
Στάθηκα εκεί για δύο λεπτά,
αναρωτιόμουν αν ήταν αλήθεια.
Θεωρώ ότι τελευταίος αυτοκτόνησε ο Λαλίτ.
Αυτό πιστεύω.
Γιατί τα χέρια του ήταν δεμένα με σύρμα.
Τα δεσμά του διέφεραν απ' όλων των άλλων.
Ούτε ο Λαλίτ ούτε η Τίνα
είχαν κανονικά δεμένα τα χέρια τους.
Τα πόδια τους ήταν λυτά.
Φαίνεται ότι αυτοί βοήθησαν στο δέσιμο των άλλων.
Κανείς δεν μπορεί να δεθεί μόνος του πισθάγκωνα.
Η Τίνα ήταν συνεργός του.
Ξέρω ότι ποτέ δεν της έκρυβε τίποτα.
Δεν ξέρω αν άλλος στην οικογένεια γνώριζε τι θα συνέβαινε.
Αυτοί οι δυο σίγουρα ήξεραν τι έκαναν.
Ότι θα είχε κακό τέλος η οικογένεια.
Λες και το μητρικό ένστικτο για προστασία των παιδιών
είχε χαθεί.
Ακούμε συχνά για γυναίκες που γίνονται λέαινες
για να προστατεύσουν τα παιδιά τους.
Κατ' εμέ, από αυτό προκύπτουν ερωτήματα ισχύος.
Είχαν οι γυναίκες του σπιτιού…
Γιατί εντέλει πέθαναν περισσότερες γυναίκες.
Είχαν το δικαίωμα να μη συμμετάσχουν στην τελετή;
Κι αν δεν το είχαν, αποκαλείται αυτοκτονία
ή μιλάμε για φόνο;
Στις 30 Ιουνίου του 2018,
η τελετή εξελισσόταν ήδη οχτώ μέρες,
όπως ήταν γραμμένο στις σημειώσεις.
Θα εμφανιζόταν τάχα ο πατέρας στην τελική πράξη.
Γι' αυτό είχαν συμφωνήσει όλοι να εκτελέσουν την τελετή,
για να βελτιωθούν.
Ήταν θέμα 10 με 15 λεπτών.
Τους έκαναν να πιστέψουν ότι θα τους έσωζε ο πατέρας.
"Δεν θα πάθετε κανένα κακό".
Λέγομαι Τζατίν, φίλος του Ντρουβ και του Σιβάμ.
Ήταν γείτονές μου. Έμεναν δίπλα.
Τους είχα συναντήσει κι εκείνη τη νύχτα. Πήγαινα τρόφιμα στο σπίτι.
Τους είδα στο μαγαζί.
Γελούσαν και αστειεύονταν.
Με χτύπησαν απαλά.
Ρώτησα αν ήθελαν να παίξουμε. Είπαν "Όχι απόψε".
Ήταν γύρω στις 10:30.
Η φράση που έχει χαραχθεί για πάντα στη μνήμη μου είναι
"Θα μας επισκεφθεί ο μπαμπάς".
Μ' έκανε να ανατριχιάσω!
Προφανώς, ήταν τέτοια η μαγεία της στιγμής,
που πίστευαν ότι δεν θα πέθαιναν.
Το πίστευαν ολοκληρωτικά.
Ευχαριστήσατε τον Θεό.
Που στέκεστε σε μία γραμμή, με μία σκέψη.
Μην πανικοβληθείτε καθώς εκτελείτε την τελετή.
Ίσως αρχίσει να τρέμει η γη ή ο ουρανός.
Μη λιποψυχήσετε.
Πείστε τα παιδιά να συνεχίσουν να ψέλνουν.
Οι ψαλμωδίες ας κρατήσουν πέντε με 15 λεπτά.
Κατά τη διάρκειά τους,
ο Λαλίτ θα σας προστατεύει όλους.
Η ευθύνη για το δέσιμο όλων έχει ανατεθεί σε έναν από σας.
Όταν ασφαλιστούν όλα τα δεσμά,
ο Λαλίτ θα δώσει το σύνθημα με ένα ραβδί.
Τοποθετήστε κοντά σας ένα ποτήρι γεμάτο νερό.
Μόλις αλλάξει το χρώμα του νερού,
θα επιστρέψω.
Υποτιτλισμός: Νικόλαος Καπετανάκης